
PROIECT DE HOTĂRÂRE Nr. 103  / 12886  / 02.11.2026 
pentru stabilirea impozitelor și taxelor locale pentru anul 2027
Consiliul Local al Orașului Buziaș, județul Timiș;

Având în vedere:
 -  referatul de necesitate al Serviciului contabilitate, buget – finanțe, impozite și taxe din cadrul Primăriei oraș Buziaș, înregistrat cu nr.12885/02.11.2026,

 
-   referatul de aprobare al inițiatorului: primar – ec. Munteanu Sorin, înregistrat cu nr. 12892/02.11.2026,

 -  raportul de specialitate al Serviciului contabilitate, buget – finanțe, impozite și taxe din cadrul Primăriei oraș Buziaș, înregistrat cu nr.12887 / 02.11.2026, prin care se propune aprobarea nivelurilor pentru valorile impozabile, impozitele și taxele locale și altor taxe asimilate acestora, precum și ale amenzilor pentru anul 2027, precum și propunerea de aprobare a criteriilor pentru aplicarea cotei adiționale la impozitul pe clădirile persoanelor juridice și a Regulamentului privind instituirea și aplicarea taxei de stațiune pe raza localității Buziaș, cuprinse în anexele nr. 10 și 11;

Ținând seama de rapoartele comisiilor de specialitate din cadrul Primăriei oraș Buziaș, prin care se acordă avize __________;
Luând în considerare anunțul nr. 12896 / 02.11.2026 privind inițierea procedurii de transparență decizională, precum și procesul-verbal nr. ______ încheiat în data de ______ privind încheierea procedurii de transparență decizională cu privire la proiectul de hotărâre privind stabilirea impozitelor și taxelor locale pentru anul 2027;

Luând în considerare prevederile art. 9 pct. 3 din Carta europeană a autonomiei locale, adoptată la Strasbourg la 15 octombrie 1985 și ratificată prin Legea nr. 199/1997;

Având în vedere prevederile:

 
-  art. 16 alin. (2), art. 20 alin. (1) lit. b) și art. 27 din Legea nr. 273/2006 privind finanțele publice locale;

-  Titlul IX din Legea nr. 227/2015 privind Codul fiscal, cu modificările și completările ulterioare;

-  HG nr. 1/2016 pentru aprobarea Normelor metodologice de aplicare a Legii nr. 227/2015 privind Codul fiscal;

– Legea nr. 207/2015 privind Codul de procedură fiscală, cu modificările și completările ulterioare;

 
- Legea nr. 239 din 15 decembrie 2025 privind stabilirea unor măsuri de redresare și eficientizare a resurselor publice și pentru modificarea și completarea unor acte normative;

 
-  OUG nr. 78 din 17 decembrie 2025 pentru modificarea Legii nr. 239/2025 privind stabilirea unor măsuri de redresare și eficientizare a resurselor publice și pentru modificarea și completarea unor acte normative;

 -  OUG nr. 89/2025, pentru modificarea și completarea unor acte normative;

 -  OUG nr. 57/2019 privind Codul administrativ, cu modificările și completările ulterioare;

 - Legea nr. 52/2003 privind transparența decizională în administrația publică, republicată, cu modificările și completările ulterioare;

-  Legea nr. 145/2014 pentru stabilirea unor măsuri de reglementare a pieței produselor din sectorul agricol, Ordinul nr. 1.846/2014 privind punerea în aplicare a prevederilor art. 5 alin. (1) din Legea nr. 145/2014;

În temeiul art. 129 alin. (4) lit. c), art. 139 alin. (3) lit. c), art. 196 alin. (1) lit. a) din OUG nr. 57/2019 privind Codul administrativ, cu modificările și completările ulterioare;

Consiliul Local al orașului Buziaș, jud. Timiș, adoptă prezenta
Hotărâre:

Art. 1.
           1.1. Începând cu data de 01.01.2027,  nivelurile pentru valorile impozabile, impozitele și taxele locale și alte taxe asimilate acestora, precum și amenzile vor fi stabilite conform anexelor 1,2,3,4,5,6,7,8,9,10,11,12 care fac parte din prezenta hotărâre, după cum urmează:

a) cota prevăzută la art. 457 (persoane fizice – cladiri rezidențiale) alin. (1) din Legea nr. 227/2015 privind Codul fiscal, este 0,10 %;

b) cota prevăzută la art. 458 (persoane fizice și alți contribuabili fără personalitate juridică – cladiri nerezidențiale) alin. (1) din Legea nr. 227/2015 privind Codul fiscal este 0,3 %;

c) cota prevăzută la art. 460 (persoane juridice– cladiri nerezidențiale) alin. (2) din Legea nr. 227/2015 privind Codul fiscal este 1,1 %;

d) cota prevăzută la art. 477 (taxa reclamă și publicitate) alin. (5) din Legea nr. 227/2015 privind Codul fiscal este 3 %;

1.2. Se aprobă indexarea cu rata inflației de 7,3%, aferentă anului 2025, a impozitelor și taxelor locale pentru anul 2027, conform anexelor nr. 1,2,3,4,5,6,7,8,9,10,11,12 cu excepția celor prevăzute la punctul 1.3.

1.3. Prin excepție de la punctul 1.2, sumele prevăzute în Anexa 1 pentru Autovehiculele de transport de marfă cu masa totală autorizată egală sau mai mare de 12 tone și Combinațiile de autovehicule, un autovehicul articulat sau tren rutier, din tabelul cu privire la masa totală maximă autorizată egală sau mai mare de 12 tone, se indexează anual în funcție de rata de schimb a monedei euro, în vigoare, a primei zi lucrătoare a lunii octombrie a fiecărui an și publicată în Jurnalul Uniunii Europene și de nivelurile minime prevăzute în Directiva 1999/62/CE de aplicare la vehiculele grele de marfă pentru utilizarea anumitor infrastructuri.

Art. 2. (1) Se aprobă criteriile pentru aplicarea cotei adiționale la impozitul pe clădirile persoanelor juridice pentru anul 2027, prevăzute în anexa nr. 10 la prezenta hotărâre, în temeiul art. 489 alin. (1) - (3) din Legea nr. 227/2015 privind Codul fiscal.

(2) Pe baza criteriilor aprobate potrivit alin. (1), pentru anul 2027 se menține cota adițională de 50% la impozitul pe clădirile persoanelor juridice, neschimbată față de anul 2026, în condițiile art. 489 alin. (1) și (2) din Codul fiscal și ale anexei nr. 10.

Art. 3. Se aprobă Regulamentul privind aplicarea taxei de stațiune pe raza localității Buziaș, prevăzut în anexa nr. 11 la prezenta hotărâre, împreună cu formularul declarației/decontului anexat acestuia.
Art. 4. Se aprobă Regulamentul privind aplicarea diferențiată a taxei pentru utilizarea temporară a locurilor publice în anul 2027, prevăzut în anexa nr. 12 la prezenta hotărâre.
Art. 5. Impozitul pe clădiri și terenuri neîngrijite rămân neschimbate față de anul 2026, conform criteriilor cuprinse în Anexele nr. 5, 6 și 7 din prezenta hotărâre, precum și conform art. 489 din Legea nr. 227/2015 privind Codul fiscal și se vor aproba prin hotărâre a Consiliului Local.

Art. 6. Bonificația prevăzută la art. 462 alin. (2), art. 467 alin. (2), art. 472 alin. (2) din Legea nr. 227/2015 privind Codul fiscal se stabilește pentru persoanele fizice și juridice, după cum urmează:

    a) în cazul impozitului/taxei pe clădiri, la 10%;
    b) în cazul impozitului/taxei pe teren, la 10%;
    c) în cazul impozitului asupra mijloacelor de transport, la 10%.
Art. 7. Pentru determinarea impozitului pe clădiri și a taxei pentru eliberarea autorizației de construire în cazul persoanelor fizice, precum și a impozitului pe teren, pentru anul 2027, se menține delimitarea zonelor aprobată prin HCL oraș Buziaș nr. 29/2002, precum și cu completarea acesteia conform HCL oraș Buziaș nr. 76/26.11.2020.

Art. 8. Anexele nr. 1–11 fac parte integrantă din prezenta hotărâre.

Art. 9. a) Se aprobă anularea creanțelor fiscale restante administrate de organul fiscal local, în sold la 31.12.2026, pentru care totalul creanțelor datorate și neachitate de fiecare debitor este mai mic de 40 lei, potrivit art. 266 alin. (6) și (7) din Legea nr. 207/2015 privind Codul de procedură fiscală.

b) Se aprobă anularea suprasolvirilor aflate în sold la data de 31.12.2026, mai vechi de cinci ani, aferente rolurilor fiscale pe care nu sunt înregistrate bunuri impozabile sau obligații de plată reprezentând alte taxe locale.

Art. 10. Restul cotelor stabilite în sume fixe precum și în procent fix prin Legea nr. 227/2015 privind Codul fiscal, cu modificările și completările ulterioare, se aplică conform prevederilor acesteia.

Art. 11. Începând cu data de 01.01.2027, își încetează aplicabilitatea, pentru stabilirea impozitelor și taxelor locale aferente anului 2027, prevederile hotărârilor anterioare ale Consiliului Local al Orașului Buziaș care reglementează aceleași impozite și taxe pentru perioadele fiscale precedente.

Art. 12. (1) Prezenta hotărâre se comunică Instituției Prefectului județului Timiș, în vederea exercitării controlului cu privire la legalitate și se aduce la cunoștința publică prin grija Primarului orașului Buziaș și a secretarului unității administrativ-teritoriale.

                (2) Aducerea la cunoștința publică se face prin afișare la sediul Primăriei și Consiliului Local Buziaș și postarea pe site-ul instituției: Monitorul Oficial Local.

                 PRESEDINTE DE ŞEDINŢĂ,

                       CONSILIER  LOCAL,

                    ……………………………….

